**ՀԻՄՆԱՎՈՐՈՒՄ**

**ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ 2022 ԹՎԱԿԱՆԻ ՄԱՅԻՍԻ 13-Ի N 47-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

Նախագիծը մշակվել է «Նորմատիվ իրավական ակտերի մասին» օրենքի 33-րդ և 34-րդ հոդվածների, «Տեղական ինքնակառավարման մասին» օրենքի 10-րդ հոդվածի 11-րդ մասի, «Սոցիալական աջակցության մասին» օրենքի 24-րդ հոդվածի 1-ին մասի 3-րդ կետի պահանջներին համապատասխան։ Հիմք է ընդունվել նաև Հայաստանի Հանրապետության Կոտայքի մարզպետի 2023 թվականի հոկտեմբերի 19-ի N 01/04/06790-2023 գրությունը (մուտք՝ 2023 թվականի հոկտեմբերի 20-ի N Պ-2327): Նախագծով առաջարկվում է Աբովյան համայնքի ավագանու 2022 թվականի մայիսի 13-ի N 47-Ա որոշման մեջ կատարել փոփոխություններ, որով սահմանված է համայնքում սոցիալական աջակցության ծառայությունների տրամադրման չափորոշիչները։ Այս որոշման մեջ փոփոխություններ կատարելու իրավական անհրաժեշտությունը պայմանավորված է այն հանգամանքով, որ սույն հիմնավորման առարկա հանդիսացող նախագծով, սահմանվում են Աբովյան համայնքում սոցիալական աջակցության ծառայությունների տրամադրման չափորոշիչները, որում ըստ էության ներառված են նաև սոցիալական աջակցության կամավոր խնդիրների լուծման չափորոշիչները։

«Տեղական ինքնակառավարման մասին» ՀՀ օրենքի 10-րդ և 12-րդ հոդվածների կարգավորումները ցույց են տալիս, որ օրենսդիրը համայնքում սոցիալական պաշտպանությունը դիտարկում է, որպես համայնքի պարտադիր խնդիր, իսկ սոցիալական աջակցության տրամադրումը, որպես համայնքի կամավոր խնդիր, հետևաբար օրենսդրական իմպերատիվ պահանջ է սահմանվել, որ սոցիալական աջակցության վերաբերյալ կամավոր խնդիրների, դրանցից բխող սոցիալական ծառայությունների տրամադրումը պետք է իրականացվի ավագանու կողմից սահմանված չափորոշիչների հիման վրա։

Սույն որոշման նախագծի ընդունման անհրաժեշտությունը նրանում է, որ «Տեղական ինքնակառավարման մասին» ՀՀ օրենքի 10-րդ հոդվածի 11-րդ մասի պահանջներով՝ համայնքի ավագանու համար նախատեսվել է պարտավորություն, առանձին նորմատիվային բնույթ կրող որոշմամբ սահմանելու համայնքի սոցիալական աջակցության վերաբերյալ կամավոր խնդրի լուծման չափորոշիչները։

Բացի օրենսդրական պահանջի իրագործման անհրաժեշտությունից, առկա է նաև իրավակիրառական անհրաժեշտություն և նպատակահարմարություն, համայնքային մակարդակում կարգավորելու համայնքի բյուջետային միջոցների հաշվին սոցիալական աջակցություն տրամադրելու հետ կապված իրավահարաբերությունները, սահմանելով այդ իրավահարաբերությունների առաջացմանը, փոփոխմանը կամ դադարեցմանը միտված ընթացակարգերը և ենթաօրենսդրական կառուցակարգերը։ 2022 թվականի մայիսի 13-ին Աբովյան համայնքի ավագանու կողմից ընդունվել է Աբովյան համայնքում սոցիալական աջակցության վերաբերյալ կամավոր խնդիրները լուծելու չափորոշիչները, որը գրեթե ամբողջությամբ համապատասխանում է Հայաստանի Հանրապետության տարածքային կառավարման և ենթակառուցվածքների նախարարության կողմից մշակված սոցիալական աջակցության վերաբերյալ կամավոր խնդիրները լուծելու նոր չափորոշիչներին, բացառությամբ որոշ դետալների: Հաշվի առնելով Կոտայքի մարզպետի 2023 թվականի հոկտեմբերի 19-ի N 01/04/06790-2023 գրությունը, ինչպես նաև նկատի ունենալով, որ նախարարության կողմից մշակված սոցիալական աջակցության վերաբերյալ կամավոր խնդիրները լուծելու չափորոշիչներն ունեն հանրապետության ամբողջ տարածքում կիրառման մեկ նպատակ և ուղղություն, բացի այդ, նպատակահարմար է բոլոր համայնքների կողմից միօրինակ փորձի դրսևորումը, ուստի անհրաժեշտություն է առաջացել Աբովյան համայնքի ավագանու 2022 թվականի մայիսի 13-ի որոշման մեջ կատարել փոփոխություն և որոշման հավելվածը խմբագրել նոր շարադրանքով՝ համապատասխանեցնելով Հայաստանի Հանրապետության տարածքային կառավարման և ենթակառուցվածքների նախարարության կողմից մշակված սոցիալական աջակցության վերաբերյալ կամավոր խնդիրները լուծելու նոր չափորոշիչներին:

**ՀԱՄԱՅՆՔԻ ՂԵԿԱՎԱՐ՝ Է. ԲԱԲԱՅԱՆ**